Fundaţia Literar-Istorică „STOIKA” - Toamna la Telega

Fundaţia Literar-Istorică „STOIKA”

– Toamna la Telega –

Fundaţia Literar-Istorică „STOIKA” a organizat joi, 24 septembrie, manifestarea literar artistică intitulată „Toamna la Telega”. Evenimentul s-a desfăşurat în complexul „Şoimul” din comuna Telega, judeţul Prahova. Printre participanţi s-au numărat Doru Dinu Glăvan, preşedintele Uniunii Ziariştilor Profesionişti din România (UZPR) şi redactorul-şef al revistei „Independenţa Română” (editată de Fundaţia Literar-Istorică „STOIKA”); Rodica Subţirelu, membru UZPR şi redactor-şef adjunct al acestei publicaţii; Doina Bârcă, poet şi secretar al Fundaţiei; Romaniţa Ştenţel (jurnalist), profesor-doctor Mihail Diaconescu; profesor Corina Diaconescu; general dr. Emil Străinu; conferenţiar dr. Corneliu Zeana; profesor Floarea Necşoiu; prof. univ. dr. Crina Bocşan Decuseară; doctor în fizică Clementina Timuş; Geo Călugăru (scriitor şi membru USR); profesor dr. inginer Vasile Nicolae; colonel Dan Gîju (scriitor); doctor Elena Săracu (poet); Geta Heimel (producător tv); dipl. ec. Petre Răcănel, preşedintele Federaţiei Societatea Civilă Românească şi George Canache (poet).

Florian Laurenţiu Stoica, moderatorul evenimentului, a vorbit cu această ocazie despre obiectivele şi proiectele Fundaţiei Literar-Istorice „STOIKA”, al cărei preşedinte este. De asemenea, a făcut ample referiri asupra concepţiei de lucru pentru realizarea şi promovarea revistei „Independenţa Română”.

Cu acest prilej, a fost omagiat poetul, pamfletarul şi politicianul Corneliu Vadim Tudor, în memoria căruia s-a păstrat un moment de reculegere. Petre Răcănel a recitat câteva poezii din ultimul volum al Tribunului.

A urmat un program literar-artistic având ca temă „Toamna”, anotimp care a inspirat realizarea evenimentului de la Telega. Au recitat poezii pe această temă Doina Bârcă, Dan Gîju, Nicolae Vasile, Elena Săracu, Floarea Necşoiu, Geo Călugăru. Preşedintele Fundaţiei, domnul Florian Laurenţiu Stoica, ne-a oferit prezentarea unui minunat traseu turistic al zonei (fiind în acelaşi timp şi ghidul nostru), vizitând, printre altele Muzeul Casa Domnească din cadrul Mănăstirii Brebu şi Barajul Paltinu. Surpriza evenimentului au fost bucatele şi băuturile tradiţionale şi din reţete proprii oferite din belşug şi cu dărnicie din partea gazdelor, adică familia Stoica. În mod deosebit, doamna Mariana merită mulţumirile noastre pentru atenţia acordată pregătirii aleselor bucate. De remarcat încărcătura energetică benefică a acestui loc care poate găzdui un centru spiritual pentru cei care vor să-şi afle pacea sufletească.

Contents